న్యూఢిల్లీ: శత్రువు ఏ దిశలో వచ్చినా ఎదుర్కునేందుకు భారత సైన్యం సంసిద్ధంగా ఉందని ఆర్మీ చీఫ్ జనరల్ బిపిన్ రావత్ పేర్కొన్నారు. గురువారం ఆయన మీడియాతో మాట్లాడుతూ... ‘‘బయటి నుంచి వచ్చే ప్రమాదాలే కాదు... దేశంలో అంతర్గతంగా ఎదురయ్యే ముప్పును సైతం ఎదుర్కునేందుకు భారత సైన్యం పూర్తి సిద్ధంగా ఉంది... అంతేకాదు.. బహుముఖ యుద్ధాన్ని సైతం తుదముట్టించగల ప్రభావవంతమైన యంత్రాంగం అందుబాటులో ఉంది’’ అని స్పష్టం చేశారు. తాజాగా పర్వత ప్రాంతాల్లో యుద్ధం కోసం ‘‘17 స్ట్రైక్ కార్ప్స్’’ పేరిట ప్రత్యేక దళాన్ని సిద్దం చేశామన్నారు. ఇటీవల మానవ కవచంగా ఓ వ్యక్తిని ఆర్మీ జీప్కి కట్టేసి తీసుకెళ్లడంపై తీవ్ర విమర్శలు వచ్చిన సంగతి తెలిసిందే. దీనిపై ఆర్మీ చీఫ్ స్పందిస్తూ.. అలా చేయడం భారత ఆర్మీకి అలవాటు లేదని, అయితే పరిస్థితిని బట్టి నడుచుకునేందుకు సైనికాధికారులకు వ్యక్తిగత నిర్ణయాధికారం ఉంటుందన్నారు.  కాశ్మీర్లో పరిస్థితి అదుపులోనే ఉందనీ.. త్వరలోనే శాంతియుత వాతావరణం నెలకొంటుందని పేర్కొన్నారు.
newdhilly: satruvu e disalo vachina edurkunenduku bhaarata sainyam samsiddhamgaa undani armi cheef janaral bipin ravat perkonnaru. guruvaram aayana meediatho maatlaadutuu... ‘‘bayati nunchi vache pramaadaale kaadu... desamlo antargatamgaa edurayye muppunu saitam edurkunenduku bhaarata sainyam puurti siddamgaa undi... antekaadu.. bahumukha yuddhaanni saitam tudamuttinchagala prabhaavavantamaina yantraangam andubaatulo undi’’ ani spashtam chesaru. taajaagaa parvata praantaallo yuddham kosam ‘‘17 strick carps’’ paerita pratyeka dalaanni siddam chesamannaru. iteevala manava kavachamgaa oo vyaktini armi jeepki kattesi teesukelladampai teevra vimarsalu vachina sangati telisinde. deenipai armi cheef spandistuu.. alaa cheyadam bhaarata aarmeeki alavaatu ledani, ayithe paristhitini batti naduchukunenduku sainikaadhikaarulaku vyaktigata nirnayaadhikaaram untundannaaru.  kaashmiirlo paristhiti adupulone undanee.. twaralone saantiyuta vaataavaranam nelakontundani perkonnaru.